open-index/open-wikipedia-markdown huggingface dataset:
AVL-Linn 5

D**'AVL-Linn 5** ass eng Buslinn vun de Stater Bussen. Se fiert zanter dem 13. Dezember 2020 um Trajet Cloche d'Or - Houwald - Bouneweg - Gare - Stad - Märel - Bartreng, Gemeng an zeréck. Si huet 34 Halten um Aller an der 35 um Retour.

Tëscht der Halt Lycée Bouneweg / LTB an der Uewerstad fiert se parallel mat de Linnen 3 an 33. Vun der Uewerstad un a bis op d'Gemengegrenz op der Helfenter Bréck, fiert se parallel mat der Linn 6 an huet och den Terminus zu Bartreng gemeinsam mat der Linn 6.

D'Linn fiert wiertes all 15-20 Minutten, samschdes a sonndes all 30 Minutten.

Duerch eng Konventioun tëscht der Stad Lëtzebuerg an dem Mobilitéitsministère iwwer AVL-Buslinnen déi vun der Stad aus an eng Nopeschgemeng fueren, zielt se zu de Linnen, déi vum Ministère subventionéiert ginn.

## Halten op der Linn 5
(*D'Nimm vun den Halte si sou uginn, wéi s'am offizielle Fuerplang publizéiert sinn*.)

## Entwécklung vun der Linn 5
Mat der selwechter Linnennummer goufe follgend Trajete gefuer:
* vum 17.08.1960 un: Gare - av. de la Gare - Grand-Rue - Lampertsbierg (av. V. Hugo) - av. de la Faïencerie - bd de la Foire - av. de la Porte-Neuve - Grand-Rue - av. de la Gare - Gare
* vun 1971 - 1992: *et gouf keng Linn mat der Nummer 5*
*1992 - 2001: Hamm - Bouneweg - Wallis-Plaz - Stad - Kierchbierg - Weimeschkierch
*2001 - 2008: P+R Kockelscheier - Gaasperech - Gare/Stad - Kierchbierg - Weimeschkierch - Eech
*2008 - 2011: Dummeldeng / Parc de l'Europe - Eech - Stad/Gare - Bouneweg / Jeanne d'Arc
*2011 - 2015: Dummeldeng / Parc de l'Europe - Eech - Stad/Gare - Bouneweg / Demy Schlechter
*01.06.2015 - 12.12.2020: Bouneweg, Demy Schlechter - Gare-Rocade - Stad - Märel - Bartreng, Gemeng
D'Linn hat 30 Halten um Aller an 31 um Retour. Tëscht Bouneweg an der Gemengegrenz op der Helfenter Bréck ass se parallel mat der Linn 6 gefuer an hat och déi zwéin Terminusse gemeinsam mat der Linn 6.

An der Haaptverkéierszäit huet d'Linn 5 um Aller 38 Minutte fir eng Streck vu 10,97 Kilometer gebraucht; um Retour waren et 38 Minutte fir 10,36 Kilometer.

Wéinst dem Tramsschantje ass d'Streck tëscht der Gare an der Uewerstad vum 3. November 2019 un iwwer d'Al Avenue, d'Al Bréck an de Boulevard Roosevelt amplaz iwwer d'Nei Avenue an d'Nei Bréck gefuer.

D'Linn ass wiertes all 20 Minutten, samschdes a sonndes all 30 Minutte gefuer; duerch de parallellen Trajet tëscht Bouneweg an der Helfenter Bréck gouf et do an der Woch all 10 Minutten e Bus.

* 13.12.2020 - 06.07.2024: D'Linn 5 hat op der Cloche d'or den Terminus zesumme mat der Linn 22; déi Linn gouf gekierzt, wéi d'Tramslinn T1 bis dohi verlängert gouf.

## Um Spaweck

* Linn 5 op der Säit vun der Stad Lëtzebuerg
Falling Promises

**Falling Promises** war eng lëtzebuergesch Metalcore-Band, déi tëscht 2008 an 2014 existéiert huet.

D'Membere vun der Band waren de Mike Rodrigues (Gesang), den Eric Weishaar (Gittar), de Cédric Grün (Gittar), de Steve de Castro (Bassgittar) an de Charly Beck (Batterie).

De 24. September 2011 hu si d'EP mam Numm *Diary* erausbruecht.

Den 21. September 2013 hätt sollen de Studiosalbum *Dystopia* verëffentlecht ginn. Wéinst dem Doud vum Gittarist Cédric Grün am August 2013 ass deen awer dunn eréischt de 6. Dezember erauskomm. Genee wéi d'EP ass den Album mam Phil Hillen zu Boston opgeholl ginn.

Den 9. November 2014 huet d'Grupp dunn hir Opléisung op Facebook bekannt ginn.

De 25. Januar 2019 hunn déi fréier Membere vun der Band sech mat der Band Everwaiting Serenade zesummegedoe fir d**Supergroup'' **Fallen Serenade''' ze grënnen.
Miles to Perdition

**Miles to Perdition** ass eng lëtzebuergesch Death-Metal-Band vun Esch-Uelzecht.

## Bandgeschicht

D'Band gouf am Summer 2007 gegrënnt an huet d'Joer drop hir éischt Demo mam selwechten Numm opgeholl. 2009 hu si bei der éischter Editioun vum Rock the South matgemaach.

Zu Antwerpen hu Miles to Perdition d'EP *Vengeance* (2010) opgeholl. Ëm déi Zäit si si och als Virgrupp vu bekannten anere Metalgruppen opgetrueden, dorënner d'Amerikaner vun Avenged Sevenfold an The Black Dahlia Murder, d'Brasilianer vu Sepultura, an de Schwede vun Arch Enemy.

Hiren éischten Album *Blasphemous Rhapsody* koum 2014 op de Maart. Zwee Joer méi spéit ware si d'Gewënner vum lëtzebuergesche "Metal Battle", wat et hinnen erlaabt huet um däitsche Wacken Open Air ze spillen, engem vun de gréisste Rockfestivallen op der Welt.

2020 koum dunn den Album *Blasphemous Rhapsody* eraus.

## Discographie

### Albumen
* 2014: *Blasphemous Rhapsody*
* 2020: *2084*

### EP
* 2008: *Miles to Perdition* 
* 2010: *Vengeance*

## Um Spaweck

* Encyclopaedia Metallum
* Rate Your Music
Eurovision Song Contest 1990

De **35. Eurovision Song Contest** war de 5. Mee 1990 a Jugoslawien. Organiséiert gouf d'Eurovisioun dat Joer am *Koncertna Dvorana Vatroslav Lisinski* zu Zagreb. Presentateure waren den Oliver Mlakar an d'Helga Vlahović.
 
Am Ganzen hunn 22 Länner matgemaach. Malta a Monaco waren net dobäi. Malta wollt zwar no 15 Joer Abstinenz nees matmaachen, ass awer net zougelooss ginn, well de Maximum vun 22 Länner schonn erreecht war.

Ee Sänger war scho virdrun eng Kéier dobäi, de Ketil Stokkan fir Norwegen 1986.

D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Zagreb matgedeelt ginn.

Déi éischt Plaz krut de Vertrieder vun Italien, den Toto Cutugno mat 17 Punkte Virsprong virum Joëlle Ursull (Frankräich) a mat Gläichstand och op der zweete Plaz de Liam Reilly, dee fir Irland ugetruede war.

Fir Italie war et déi zweet Kéier datt et de Grand Prix gewonnen hat.
 
## Klassement

## Um Spaweck

* Eurovision.tv
* Eurovision.de
* diggiloo.net
AVL-Linn 6

D**'AVL-Linn 6** ass eng Buslinn vun de Stater Bussen. Se fiert zanter dem 13. Dezember 2020 um Trajet Bartreng, Gemeng - Helfenter Bréck - Märel - Belair - Stad - Kierchbierg - Sennengerbierg - Fluchhafen. Se huet 30 Halten um Aller an der 31 um Retour. Tëscht der Helfenter Bréck an der Uewerstad fiert se parallel mat der Linn 5 an duerno deels parallel mat der Linn 16 bis op de Fluchhafen. Den 2. Mäerz 2025 ass den Trajet um Kierchbierg am Beräich vum *Domaine du Kiem* liicht ugepasst ginn.

D'Linn 6 huet den Terminus zu Bartreng gemeinsam mat der Linn 5 an dee beim Fluchhafen zesumme mat der Linn 16.

An der Haaptverkéierszäit brauch d'Linn 6 um Aller 49 Minutte fir eng Streck vu ronn 18,54 Kilometer; um Retour 47 Minutte fir 18,00 Kilometer.

D'Linn fiert wiertes all 15-20 Minutten, samschdes a sonndes all 30 Minutten. Mueres fréi an owes spéit fiert se nëmmen tëscht Bartreng an der Uewerstad.

Duerch eng Konventioun tëscht der Stad Lëtzebuerg an dem Mobilitéitsministère iwwer AVL-Buslinnen déi vun der Stad aus an eng Nopeschgemeng fueren, gehéiert d'Linn 6 zum “service coordonné AVL/RGTR”.

## Halten op der Linn 6
(*D'Nimm vun den Halte si sou uginn, wéi s'am offizielle Fuerplang publizéiert sinn*.)

## Entwécklung vun der Linn 6
Mat der selwechter Linnennummer goufe follgend Trajete gefuer:
*vum 07.09.1959 ass déi *Bouneweger Linn* op der Streck Bouneweg (Ronnen Eck) - av. de la Gare - Grand-Rue - av. de la Liberté - rue des Trévires - Bouneweg gefuer; vum 01.10.1962 un gouf se als Linn 6 bezeechent.
*1971 - 1980: Bouneweg (rte de Thionville) - Gare - Stad
*1980 - 1990: Stad - Gare - Bouneweg / rte de Thionville - rue Gangler - Gare - Stad
*1990 - 1992: Stad - Gare - Bouneweg / rte de Thionville - Gare - Stad
*1992 - 2006: Polvermillen - Verluerekascht - Wallis-Plaz - Stad - Clausen - Fetschenhaff - Zens
*2006 - 2011: Äppelwee / INS - Polvermillen - Verluerekascht - Wallis-Plaz - Stad - Clausen - Fetschenhaff - Zens
*2011 - 2015: Bartreng, Gemeng - Helfent - Märel - Stad - Gare - Bouneweg, Demy Schlechter
*01.06.2015 - 12.12.2020: Bouneweg, Demy Schlechter - Gare-Rocade - Stad - Märel - Helfenter Bréck - Bartreng, Gemeng
D'Linn 6 hat 29 Halten um Aller an der 30 um Retour. Tëscht Bouneweg an der Gemengegrenz op der Helfenter Bréck ass se parallel mat der Linn 5 gefuer an hat och déi zwéin Terminusse gemeinsam mat der Linn 5.

Wéinst dem Tramsschantje gouf d'Streck den 3. November 2019 geännert an huet dunn iwwer d'Al Avenue, d'Al Bréck an de Boulevard Roosevelt amplaz iwwer d'Nei Avenue an d'Nei Bréck gefouert.

An der Haaptverkéierszäit huet d'Linn 6 um Aller 40 Minutte fir eng Streck vu ronn 12 Kilometer an um Retour 40 Minutte fir 11,45 Kilometer gebraucht. Se ass an der Woch all 20 Minutten a samschdes all 30 Minutte gefuer. Sonndes ass se och all 30 Minutte gefuer, awer nëmmen tëscht Bartreng an der Uewerstad (Halt *Monterey*).

## Um Spaweck

* Linn 6 op der Säit vun der Stad Lëtzebuerg
Sun Glitters

**Sun Glitters** ass de Pseudonym vum Museker Victor Ferreira, deen zu Zéisseng an der Stad Lëtzebuerg lieft. Hie mécht elektronesch Musek (Chillwave, Shoegaze, Dubstep, Dreampop, etc).

Hien huet d'eletronesch Musek tëscht 1996 an 1998 entdeckt. Enn der 1990er an Ufank den 2000er Joren huet hien als Bassist an den Indie-Rock-Gruppe Brainchild, Verbal Kint an Tiger Fernandez gespillt. 1998 huet hien de Projet Sug(r)cane lancéiert.

De Sun Glitters mécht och Remixen fir aner Kënschtler.

Nieft villen anere Plazen ass hien 2012 um Food for Your Senses zu Tënten opgetrueden.

## Discographie ënner dem Numm ''Sun Glitters''
### Albumen
* 2011: *Everything Could Be Fine*
* 2011: *Everything Could Be Remodelled and That's Fine!*
* 2012: *Sun Glitters Being Remixed*
* 2012: *It's Snowing and the Girls Are Singing*
* 2013: *Live at the Casa Independente - Lisbon 02-08-13*
* 2014: *Scattered Into Light*
### EPen
* 2011: *The Singles*
* 2011: *The Remixes*
* 2011: *there / swan* (Split-EP mat Halls)
* 2012: *Insane*
* 2012: *High*
* 2012: *Too Much to Lose: The Remixes*
* 2013: *Cosmic Oceans EP*
* 2013: *Guitar Loops for Christmas*
### Singelen
* 2011: *Felt Asleep*
* 2011: *Outside (Reprise)*
* 2011: *Cosmic Ocean*
* 2011: *Things Are*
* 2011: *Think Twice*
* 2011: *The Wind Caresses Her Hair*
* 2011: *Eventide*
* 2011: *Time (Better Not Stop)*
* 2011: *There (Stumbleine Remix)*
* 2012: *Alone*
* 2012: *Mouth / Tight*
* 2013: *Forward and Reverse*
* 2013: *Take Me to the Ocean*
* 2013: *On My Way*

## Um Spaweck
* Offiziell Homepage
* Offiziell Säiten op SounCloud, Facebook, Twitter a BandCamp
Eurovision Song Contest 1991

De **36. Eurovision Song Contest** war de 4. Mee 1991 an Italien. Organiséiert gouf d'Eurovisioun dat Joer am *Studio 15 de Cinecittà* zu Roum. Presentateure waren d'Gigliola Cinquetti, d'Gewënnerin vum Grand Prix vun 1964 an den Toto Cutugno, Gewënner vum Grand Prix vun 1990.
 
Am Ganzen hunn 22 Länner matgemaach. Holland a Monaco waren net dobäi. Duerch d'Abstinenz vun Holland hat Malta endlech d'Geleeënheet zanter 1975 fir d'éischt nees matzemaachen.

Verschidde Sänger ware scho virdru mol eng Kéier dobäi, den Thomas Forstner fir Éisträich 1989, de Stefán Hilmarsson (Deel vu Stefán & Eyfi) fir Island 1988 (Deel vum Grupp Beathoven), den Eiríkur Hauksson (Deel vu Just 4 Fun) fir Norwegen 1986 (Deel vum Grupp ICY, Island), d'Hanne Krogh (Deel vu Just 4 Fun) fir Norwegen 1971 a 1985 (Deel vum Grupp Bobbysocks) an d'Carola fir Schweden 1983.

D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Roum matgedeelt ginn.

Déi éischt Plaz krut d'Vertriederin vu Schweden, d'Carola Häggkvist mat de selwechte Punkte wéi den Zweeten, d'Amina Annabi (Frankräich). Déi drëtt Plaz krut den Duo Datz, dee fir Israel ugetruede war.

Well Schweden a Frankräich allen zwee 146 Punkte kruten, gouf d'Reegel ugewannt, déi 1989 agefouert gi war, dat bei Gläichstand d'Zuel vun den 12-Punkte-Wertungen an duerno d'Zuel vun den 10-Punkte-Wertungen de Gewënner bestëmme sollten. Béid Länner hate véiermol 12 Punkte kritt, awer Schweden hat fënnefmol 10 Punkte kritt a Frankräich nëmmen zweemol. Domat war Schweden de Gewënner. Dës Gläichstands-Reegel ass 2004 geännert ginn, no där den Total vun de Wäertungen egal wéi héich se war, de Gewënner bestëmmt. Domat hätt da Frankräich gewonnen, well et vun 18 Länner Punkte kritt hat a Schweden nëmme vu 17 Länner.

Fir Schweden war et déi drëtt Kéier datt et de Grand Prix gewonnen hat.
 
## Klassement

## Um Spaweck

* Eurovision.tv
* Eurovision.de
* diggiloo.net
Þórunn Sveinbjarnardóttir

D**'Þórunn Sveinbjarnardóttir**, gebuer den 22. November 1965 zu Reykjavík, ass eng islännesch Politikerin (Allianz).

Zanter 1999 ass se Deputéiert am islännesche Parlament Althing. Vun 2007 bis 2009 war se Ëmweltministesch. Hir Nofollgerin op där Plaz war d'Kolbrún Halldórsdóttir.

## Um Spaweck
* Privat Websäit
* Liewenslaf op der Websäit vum islännesche Parlament
Þórunn

**Þórunn** ass islännesche weibleche Virnumm Dat norwegescht Equivalent, resp d'Transkriptioun dovun, ass **Thorunn** Aner Variante sinn *Torunn* oder *Torun*

## Frae mat deem Numm
* Thorunn Arnadottir (* 1982), islännesch Designerin
* Thorunn Egilsdottir (* 1975), islännesch-lëtzebuergesch Sängerin a Televisounsmoderatorin
* Þórunn Helga Jónsdóttir (* 1984), islännesch Foussballspillerin
* Þórunn Antonía Magnúsdóttir (* 19**), islännesch Sängerin a Musikerin 
* Þórunn Elfa Magnúsdóttir (1910-1995), islännesch Schrëftstellerin
* Þórunn Magnea Magnúsdóttir (* 1945), islännesch Schauspillerin 
* Þórunn Ormsdóttir († ëm 1432), islännesch Äbtissin 
* Þórunn Sveinbjarnardóttir (* 1965), islännesch Politikerin
* Þórunn Valdimarsdóttir (* 1954) islännesch Historikerin
Bring Me the Horizon

**Bring Me the Horizon** (kuerz BMTH) ass eng Metalcore-Grupp vu Sheffield an England.

## Bandgeschicht
 
D'Band gouf 2004 vun de Membere vun verschiddene Bands aus der Regioun ëm Sheffield gegrënnt. Am selwechte Joer koum hir éischt EP *This Is What the Egde of Your Seat Was Made For* eraus. Zwee Joer drop hu se hiren Debüt-Album *Count Your Blessings* opgeholl an op de Maart bruecht.

Ufanks 2008 ware se a Schweden fir hiren zweete Studiosalbum opzehuelen. Deen ass am September 2008 ënner dem Numm *[[Suicide Season]]* erauskomm. Am Géigesaz zu *Count Your Blessings*, wat e rengen Deathcore-Album war, ass dësen Album éischter dem Genre Metalcore zouzeschreiwen.

No e puer erfollegräichen Tournéeën duerch Amerika an duerch Europa, huet de Gittarist Curtis Ward d'Grupp am Mäerz 2009 verlooss, well hien den neie Genre vun der Band net gär hat. 3 Méint drop gouf den Jona Weinhofen als neie Gittarist ugekënnegt. Am November hu se de Remix-Album *Suicide Season: Cut Up!* erausbruecht, op där e Remix vun de Lidder vum Album *Suicide Season* ass. Dofir hu se mat bekannte Produzenten an DJ'e wéi dem Skrillex, Utah Saint oder dem Shawn Crahan zesummegeschafft.

Am November 2010 huet BMTH hiren drëtte Studiosalbum *There Is a Hell, Believe Me, I've Seen It, There Is a Heaven, Let's Keep It a Secret* verëffentlecht. Den Numm vum Album ass op den Text vum Lidd *Visions* zeréckzeféieren. Opwuel den Album nëmmen 3.600-mol verkaaft gouf, koum en op d'Plaz 1 an den australeschen Album-Charts an d'Band gouf mat engem *Kerrang! Award* fir de *beschten Album* belount.

## D'Grupp zu Lëtzebuerg

Bring Me the Horizon hu bis elo zweemol zu Lëtzebuerg gespillt: Den 19. Januar 2011 am Atelier an den 1. Dezember 2011 an der Rockhal am Kader vun der Eight Plague Tour. 2016 war e weidere Concert am Aterlier geplangt, deen awer wéinst Verkéiersproblemer an der Belsch ofggesot gouf.

## Diskografie

### Albumen
* 2006: *Count Your Blessings*
* 2008: *[[Suicide Season]]*
* 2009: *Suicide Season Cut Up!* 
* 2010: *There Is a Hell, Believe Me, I've Seen It, There Is a Heaven, Let's Keep It a Secret*
* 2013: *Sempiternal*
* 2015: *Live at Wembley* 
* 2015: *That's the Spirit*
* 2016: *Live at the Royal Albert Hall* 
* 2019: *Amo*

### EPen
* 2004: *This Is What the Edge of Your Seat Was Made For*
* 2012: *The Chill Out Sessions* 

## Um Spaweck
Suicide Season

***Suicide Season*** ass den zweete Studiosalbum vun der englescher Metalcore-Band Bring Me the Horizon. Den Album gouf vum Fredrik Nordström produzéiert an den 29. September 2008 verëffentlecht. An der éischter Woch goufe 6621 Stéck weltwäit verkaaft. Am November 2009 ass eng Remixversioun vun dësem Album vun der Band selwer verëffentlecht ginn.

**Lëscht vun de Lidder**

# *The Comedown*
# *Chelsea Smile*
# *It Was Written in Blood*
# *Death Breath*
# *Football Season Is Over*
# *Sleep With One Eye Open*
# *Diamonds Aren't Forever*
# *The Sadness Will Never End* (mam Sam Carter)
# *No Need for Introductions, I've Read About Girls Like You on the Backs of Toilet Doors*
# *Suicide Season*
Luxbazar

**Luxbazar** ass eng lëtzebuergesch Wochenzeitung fir Annoncen.

Déi éischt Nummer koum den 18. Januar 1991 mat 12 Säiten eraus. Den Éditeur ass de Pascal Seebach. De Sëtz ass an der Diddenuewener Strooss (rue de Thionville) an der Stad Lëtzebuerg.

D'Oplo louch am Joer 2005 bei 25.000 Stéck pro Ausgab, déi a ganz Lëtzebuerg an am Grenzgebitt vun de franséischsproochegen Nopeschlänner verkaaft ginn. An der Zeitung stinn haaptsächlech kleng Kaf- a Verkafsannoncen, awer och Aarbechts- a Kontaktannoncen. Privatleit kënnen d'Annonce gratis opginn, entweeder schrëftlech, per Telefon, Fax, oder SMS. Kommerziell Reklammen an Annoncë mussen awer bezuelt ginn.

D'Zeitung kënnt normalerweis ëmmer freides eraus. D'Annoncen aus dem Luxbazar gi mat engem gewëssen zäitlechen Ofstand och am Internet publizéiert.

Der TNS-ILRES Plurimedia Etude 2017.I no hunn tëscht Februar 2016 a Februar 2017 (mat Ausnam vun der Summervakanz) an der Moyenne all Woch 24.400 Leit iwwer 15 Joer de Luxbazar gelies (5,1 % vun der Wunnbevëlkerung).
## Um Spaweck
* Websäit vun der Zeitung
MeYouZik

**MeYouZik** ass en Open-Air-Museksfestival, deen all Joer Ufank Juli um Knuedler an der Stad Lëtzebuerg ass. Organisateur ass de Syndicat d'Initiative vun der Stad.

En ass ëmmer den Dag virum Rock um Knuedler, an d'Gruppen déi optriede kommen all aus dem Beräich World-Musek. Et ass gradewéi de Rock um Knuedler e Festival mat Gratis-Entrée. Ausser der Haaptbün um Knuedler gëtt et och nach eng Bün an der Helleg-Geescht-Strooss an op der Place Clairefontaine.

## Geschicht
Den Ufank vun dësem Festival war am Joer 2007, wéi Lëtzebuerg Kulturhaaptstad war.

## Déi eenzel Editioune vum Evenement
### 2011
Déi 5. Editioun vum MeYouZik war den 2. Juli 2011. Op der Haaptbün (Lion Stage) sinn opgetrueden:

### 2012
Déi 6. Editioun vum MeYouZik war de 7. Juli 2012. Op der Haaptbün (Lion Stage) sinn opgetrueden:

### 2013
Déi 7. Editioun vum MeYouZik war de 6. Juli 2013. Op der Haaptbün (Lion Stage) sinn opgetrueden:

* Les Boukakes
* Mokoomba
* Watcha Clan

### 2014
Déi 8. Editioun vum MeYouZik war de 5. Juli 2014. Et sinn opgetrueden:

### 2015
Déi 9. Editioun vum MeYouZik war den 11. Juli 2015. Op der Haaptbün (Lion Stage) sinn opgetrueden:

### 2016
Déi 10. Editioun vum MeYouZik war de 16. Juli 2016. Wéinst der Visite vum amerikaneschen Ausseminister John Kerry zu Lëtzebuerg ass dee gréissten Deel vum Festival an den Neimënster am Gronn verluecht ginn. Op der Haaptbün sinn opgetrueden:

## Um Spaweck
* Websäit vum MeYouZik
Mohammed Mursi

De **Mohammed Mohammed Mursi Issa Ayyat** (Arabesch: محمد محمد مرسي عيسى العياط, Transkr.: Muḥammad Muḥammad Mursī ʿĪsā al-ʿAiyāṭ); gebuer den 20. August 1951 an der Provënz Scharqiyya, a gestuerwen de 17. Juni 2019 zu Kairo, war vum 1. Juli 2012, no de Wale vum 24. Juni 2012, bis den 3. Juli 2013, wéi en duerch e Militärputsch ofgesat gouf, Staatspresident an Egypten.

Hie war och zanter dem 30. Abrëll 2011 de President vun der Fräiheets- a Gerechtegkeetspartei, déi vun de Moslembridder no der Egyptescher Revolutioun 2011 gegrënnt gouf.

De Mursi huet Ingenieurswëssenschaften op der Universitéit Kairo studéiert an déi 1978 mat engem Master a Metallurgie ofgeschloss. Duerno huet e bis 1982 op der University of Southern California promovéiert.

Doropshi gouf en Dozent op den Universitéite vu Kairo, vu Südkalifornien an op der California State University zu Northridge. 1985 gouf e Professer op der Universitéit vun Zagazig an Egypten, a blouf dat bis 2010. Hie war do Direkter fir d'Sektioun Materialwëssenschaft.

## Politik
De Mursi ass Grënnungsmember vum *Egyptesche Projetscomité fir de Widderstand géint den Zionismus*. An der Zäit vum Regime vum Husni Mubarak huet hien als Member vun de Moslembridder u regierungskriteschen Demonstratiounen deelgeholl a gouf dowéinst e puermol verhaft, fir d'lescht 2011 fir 7 Méint.

De Mursi war Member vum Comité vun de Moslembridder bis d'Fräiheets- a Gerechtegkeetspartei gegrënnt gouf. Hie gouf zu hirem éischte President gewielt. Beim éischten Tour vun de Presidentewalen an Egypten 2012 krut hien déi meescht Stëmmen. An och am zweeten Tour, Mëtt Juni 2012, huet hie sech géint den onofhängege Kandidat Ahmad Schafiq mat 51,7 % vun de gëltege Stëmme kënnen duerchsetzen. Hien huet säin Amt den 1. Juli 2012 ugetrueden.

Ee Joer drop, den 3. Juli 2013, gouf en no deeglaange Protester géint hien, duerch e Militärputsch gestierzt.

Duerno gouf him de Prozess gemaach wou hien an aner 14 Moslembridder ugeklot goufen, fir den Doud vun Demonsterante verantwortlech ze sinn. Am Abrëll 2015 gouf hien zu 20 Joer Prisong verurteelt. An engem anere Prozess, wou e mat anere wéinst Spionage, Terrorismus a Prisongsausbroch ugeklot war, gouf en de 16. Mee 2015 zum Doud verurteelt.

De 17. Juni 2019 ass hie viru Geriicht an d'Gette gaangen a gestuerwen.

## Um Spaweck
Eurovision Song Contest 1992

De **37. Eurovision Song Contest** war den 9. Mee 1992 a Schweden. Organiséiert gouf d'Eurovisioun dat Joer am *Malmö Isstadion* zu Malmö. Presentateure waren d'Lydia Cappolicchio an den Harald Treutiger.
 
Am Ganzen hunn 23 Länner matgemaach, wat bis dohin déi gréisst Zuel vu Länner war déi matgemaach haten. Monaco war net dobäi. Et war dat lescht Joer dat Jugoslawien ënner deem Numm matgemaach huet.

Verschidde Sänger ware scho virdru mol eng Kéier dobäi, d'Mia Martini fir Italien 1977, d'Linda Martin fir Irland 1984, d'Grupp Wind fir Däitschland 1985 an 1987, de Sigga (Deel vun Heart 2 Heart) fir Island 1990 (Deel vu Stjórnin) an d'Grétar Örvarsson (Deel vun Heart 2 Heart) fir Island 1990 (Deel vu Stjórnin).

D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Malmö matgedeelt ginn.

Déi éischt Plaz krut d'Vertriederin vun Irland, d'Linda Martin mat 16 Punkte Virsprong virum Michael Ball (Groussbritannien). Déi drëtt Plaz krut d'Mary Spiteri, déi fir Malta ugetruede war.

Fir Irland war et déi véiert Kéier datt et de Grand Prix gewonnen hat.
 
## Klassement

## Um Spaweck

* Eurovision.tv
* Eurovision.de
* diggiloo.net
Lux Golf Center

De **Lux Golf Center** ass e Golf-Trainingszenter op der Kockelscheier an der Stad Lëtzebuerg. E läit nieft dem CK Sport Center.

Den Zenter, dee kee Golfparcours huet, ass eng Übungsplaz wou souwuel Ufänger wéi och forgeschratte Spiller eenzel Schléi trainéiere kënnen, dat eleng oder och zesumme mat engem Golftrainer. Och Course fir Ufänger ginn ugebueden.

Den Initiateur vum Projet ass de Golftrainer Frank Navarro.

## Den Terrain
En ass zirka 300 op 170 Meter grouss, op enger Fläch vu ronn 4,5 Hektar. Den Terrain huet 30 Plaze vu wou Golfbäll kënne fortgeschloe ginn.

Den Terrain ass an e puer Zonen agedeelt, dorënner jee eng fir *Driving*, *Range*, *Putting-Zone* a *Pitching-Green*. Bis zu 80 Spiller kënne gläichzäiteg um Terrain üben.

## Geschicht
Den éischte Spuetestéch gouf den 31. Juli 2010 ugesat. De 25. Juni 2012 huet den Zenter seng Dieren opgemaach. De Projet huet am Ganze 700.000 Euro kascht.

## Literatur
* (RdM), 2012. *Golf-Zentrum Kockelscheuer öffnet heute seine Tore.* Luxemburger Wort vum 25. Juni 2012, S. 29.
* Thinnes, D., 2011. *Trainingszentrum "Lux Golf Center" auf Kockelscheuer eröffnet Ende April 2012*. Tageblatt vum 1. Dezember 2011, S. 25.
* Zwank, R., 2012. *Golfen für alle ab Frühjahr. Eröffnung des "Lux Golf Center" für Ende April 2012 geplant.* Luxemburger Wort vum 24. November 2011.

## Kuckt och
* Lëscht vun de Golfterrainen zu Lëtzebuerg
* Soss Interessantes op der Kockelscheier
** Haus vun der Natur - Naturschutzzenter
** Schlass Kockelscheier
** Japanesch Kiischtebeem op der Kockelscheier

## Um Spaweck
* Websäit vum Lux Golf Center
Catherine vu Siena

D**'Helleg Catherine vu Siena**, gebuer de 25. Mäerz 1347 zu Siena, a gestuerwen den 29. Abrëll 1380 zu Roum, ass eng chrëschtlech Helleg a Mystikerin. Hiert Fest ass den 29. Abrëll.

## Liewen

D'Catherine gouf als e Kand an der adeleger Famill Benincasa gebuer. De Poopst huet zu där Zäit zu Avignon residéiert. Mat sechs oder siwe Joer hat si hir éischt Visioun, an där si wéi et schéngt de Jesus zesumme mat den Apostele Péitrus, Paulus a Johannes gesinn huet. Nach als jonkt Meedchen huet si versprach, fir ëmmer eng Jongfra ze bleiwen. Wéi hir Eltere si mat 12 Joer engem Mann versprieche wollten, huet si sech geweigert, hien ze bestueden.

1363, mat 16 Joer, ass d'Catherine an en Dominikaneruerde gaangen, erëm géint de Wëlle vun hiren Elteren. Si huet am Gebiet zeréckgezu gelieft, bis eng nei Visioun hir kloer gemaach huet, datt si sech an den Déngscht vun den Aarme stellen a Kranker fleege sollt. Ausserdeem huet si ugefaangen, ëffentlech zu Froen, déi d'Kierchepolitik ugoungen, hir (dacks kritesch) Meenung ze soen, wat zu där Zäit virun allem fir Fraen ongewéinlech war. A Bréiwer un héichgestallt Perséinlechkeeten huet si fir eng grëndlech Reform vun der Kierch plädéiert. 1374 gouf si dowéinst virun eng Versammlung vu wichtege Representante vun hirem Uerden zitéiert, dann awer fräigesprach. Vun do un huet si am Optrag vun der Kierch däerfe reesen a priedegen.

Hir Reputatioun huet sech séier verbreet a vill Leit hu si ëm Rot gefrot, souguer de Poopst selwer. 1376 ass d'Catherine op Avignon gereest, fir den deemolege Poopst Gregor XI. z'iwwerzeegen, zeréck op Roum ze kommen. Wärend dem grousse Schisma huet si sech fir d'Eenheet vun der Kierch agesat.

Den 29. Abrëll 1380 ass si mat 33 Joer gestuerwen. Si gouf an der Dominikanerkierch *Santa Maria sopra Minerva* zu Roum begruewen.

## Duerstellung
D'Catherine vu Siena gëtt gemenkerhand mat enger Dominikanertenue, engem (flamenden) Häerz, enger Stigmata, engem Rousekranz, oder engem Doudekapp duergestallt.

## Veréierung
D'Catherine gouf:

* den 29. Juni 1461 vum Poopst Pius II. helleggesprach,
* den 8. Mäerz 1866 vum Poopst Pius IX. als Patréinesch vu Roum deklaréiert,
* den 18. Juni 1939 vum Pius XII. zur Patréinesch vun Italien ernannt,
* de 4. Oktober 1970 vum Poopst Paul VI. zur Kiercheléierin ernannt, an
* 1999 vum Poopst Jean Paul II. zur Patréinesch vun Europa erkläert.

Si gëtt als Patréinesch vun den Infirmieren, Wäschfraen, Parsekretärinnen, de Leit déi stierwen, de Laien an den Dominikaneruerden, als Preventioun géint Feier, géint Kappwéi a géint d'Pescht veréiert.

## Kuckt och
* Lëscht vun de chrëschtlechen Hellegen
* D'Catherine vu Siena am ökumeenesche Lexikon vun den Hellegen
Eurovision Song Contest 1993

Den **38. Eurovision Song Contest** war de 15. Mee 1993 an Irland. Organiséiert gouf d'Eurovisioun dat Joer an der *Green Glens Arena* zu Millstreet, enger Uertschaft mat zirka 1500 Awunner. Presentatrice war d'Fionnuala Sweeney.
 
Nei derbäikomm si Bosnien an Herzegowina, Slowenien a Kroatien. Am Ganzen hunn 25 Länner matgemaach, wat bis dohin déi gréisst Zuel vu Länner war déi matgemaach haten.

No dem Fall vun der Berliner Mauer an dem Opgoe vum Eisene Rideau 1989 wollten eng ganz Rei osteuropäesch Länner och beim Grand Prix matmaachen. Dofir ass fir déi Länner déi nei derbäikomme wollten, eng Virentscheedung agefouert ginn. Déi dräi éischt sollten da bei der Finall zu Millstreet kënnen dobäi sinn. Jugoslawien, dat a seng eenzel Deelrepubliken zerfall war, huet keng Starterlaabnis méi kritt. Matgemaach bei dëser Virentscheedung hu Bosnien an Herzegowina, Slowenien, Kroatien, d'Slowakei, Estland, Ungarn a Rumänien. D'Punkte sinn no dem selwechte System vergi ginn wéi beim normale Grand Prix.

Verschidde Sänger ware scho virdru mol eng Kéier dobäi, den Tony Wegas fir Éisträich 1992, den Tommy Seebach fir Dänemark 1979 a 1981 an d'Katri Helena fir Finnland 1979.

D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Millstreet matgedeelt ginn.

Déi éischt Plaz krut d'Vertriederin vun Irland, d'Niamh Kavanagh mat 23 Punkte Virsprong virum Sonia (Groussbritannien). Déi drëtt Plaz krut d'Annie Cotton, déi fir d'Schwäiz ugetruede war.

Fir Irland war et déi fënneft Kéier datt et de Grand Prix gewonnen hat. Et war och déi lescht Kéier, datt Lëtzebuerg matgemaach hat.

Nëmmen déi éischt 19 Länner hunn dat Joer drop däerfte matmaachen, déi aner sollten 1 Joer Paus maachen. Dat war sou decidéiert ginn fir den osteuropäesche Länner et z'erméigleche matzemaachen.

## Osteuropäesch Virentscheedung

 
## Klassement

## Um Spaweck

* Eurovision.tv
* Eurovision.de
* diggiloo.net
Naif ibn Abd al-Aziz

De **Prënz Naif** (oder **Nayef**) **ibn Abd al-Aziz Al Saud** (och als *Nayef bin Abdul-Aziz* (en) oder *Nayef ben Abdelaziz* (fr) transkribéiert; ar: نايف بن عبد العزيز آل سعود|), gebuer 1933 oder 1934 zu Ta'if, Saudi-Arabien, a gestuerwen de 16. Juni 2012 zu Genf, war de Krounprënz, Vizepremierminister an Inneminister vu Saudi-Arabien.

Hie war ee vun de *Sudairi-Siwen*, de Jonge vum Kinnek Abd al-Aziz ibn Saud an der Hasa bint Sudairi.

### Ämter
* 1953–1954: Gouverneur vu Riad
* 1970: Delegéierten Inneninister
* 1970: Staatsminister fir bannenzeg Affären a President vum Conseil supérieur fir Informatioun
* 1975–2012: Inneminister
* 2009–2011: Delegéierte Vizepremierminister
* 2011–2012: Krounprënz a Vizepremierminister
NGC 7392

Den **NGC 7392** ass eng Balkespiralgalaxie vum Typ SBbc a steet am Stärebild Aquarius. Si huet eng Wénkelausdehnung vun 2,1'&nbsp;×&nbsp;1,3' an eng visuell Magnitude vun 11,8&nbsp;mag. Den NGC&nbsp;7392 gouf den 11. September 1787 vum Wilhelm Herschel entdeckt.

## Kuckt och

## Um Spaweck
* SEDS
NGC 7424

Den **NGC 7424** ass eng Balkespiralgalaxie vum Typ SBc a steet am Stärebild Grus. D'Galaxie huet eng Wénkelausdehnung vu 7,4'&nbsp;×&nbsp;5,6' an eng visuell Magnitude vu +10,2&nbsp;mag; si gouf de 5. September 1834 vum John Herschel entdeckt.

## Kuckt och

## Um Spaweck
* Antilhue Chile
* SEDS
Aloyse David

Den **Aloyse David**, gebuer de 25. Juni 1922 zu Bierden, a gestuerwen 2014, war e lëtzebuergesche Lokalhistoriker an Auteur.

Den Aloyse David gouf am Zweete Weltkrich vun den Nazien zwangsrekrutéiert. Enn 1942 ass hien desertéiert an huet sech zu Réiden op der Atert bei der Marie Moes, mat deem hie sech den 2. Januar 1945 bestuet huet, verstoppt. Nom Krich ass hien op Dikrech komm, wou hie bis zu senger Pensioun am Joer 1978 als Beamten op der Spuerkeess geschafft huet.

Duerno huet den Aloyse David sech mat Genealogie beschäftegt an ass iwwer dee Wee op déi Dikrecher Lokalgeschicht komm. Hien ass den Auteur vun enger Rei vu Bicher an Artikelen op deem Gebitt.

## Publikatiounen

*David, Aloyse & Marc Weydert, 1997. *Au nom de la loi!: Berichte aus Zeitungen, Archiven und Privatsammlungen über die Gerechtigkeitspflege im Justizbezirk Diekirch im 19. Jahrhundert.* Diekirch: Impr. du Nord, 158 S.
*David, Aloyse & Marc Weydert, 2000. *[[Alexis Heck]], Begründer des Luxemburger Tourismus: 50 LTH.* [Diekirch]: LTHAH: ALDEH, Luxemburg, Service des imprimés de l'Etat, 249 S.	
*David, Aloyse & Serge Kugener, 2005. *Der Bildhauer [[Michel Deutsch]] (1837 - 1905).* In: Den Deiwelselter: Informatiounsblat vun der Gemeng Dikrich. Dikrich: Gemeng. N° 4(2005), S. 8-13.
*David, Aloyse, 2010. *Das Handwerk in Diekirch: eine Auflistung Diekircher Handwerker vom 16. Jahrhundert bis heute.* Diekirch: A. David, Impr. Faber, Mersch, 480 S.
*David, Aloyse, 2011. *Dikricher Famillen a Betrieber.* Diekirch: A. David: Éd. Lezarts, 2011, Impr. Faber, Mersch, 240 S.
*David, Aloyse, 2012. *Zwangsëmsiedlung von der Famill Robert Eyschen: Diekircher vor dem Deutschen Sondergericht: Amicale Ons Jongen.* Diekirch: A. David: Éd. Lezarts, 36 S.

## Literatur

* *Diekirch: Lokalhistoriker Aloyse David wird 90.* Lëtzebuerger Journal 2012, Nr. 122 (27. Juni), S. 20.
Trapez am Orion

D**'Trapez** (och **θ<sup>1</sup>-Orionis**) ass en optesche Méifachstär am Orionniwwel. Et besteet aus véier Stären, déi all physesch Méifachstäre sinn. Tatsächlech ass d'Trapez déi hellst Komponent vun engem Oppene Stärekoup mat enger grousser Stärendicht, den *[[Orion-Trapezium-Koup]]* mat engem Duerchmiesser vu ronn 1,5 Liichtjoer am Zentrum vum Orionniwwel.

## Astronomesch Bedeitung
D'Trapezstären hu sech viru ronn 300.000 Joer direkt aus dem Material vum Orionniwwel geformt a reegen hien haut duerch Ionisatioun zum Liichten un. Si dreiwen d'Gas- a Stëbswollek duerch hire Stärewand auserneen a loossen eng sphäeroid Hielecht entstoen, där hire Kär vun der Ionisatiounsstralung opgehellt gëtt a sou deen Deel vum Orionniwwel formt, dee vun der Äerd aus däitlech ze gesinn ass. D'Stären am Trapez hunn tëscht 15 a 40 Sonnemassen. Den Trapeziumkoup ass eng jonk Ënnergrupp vum groussen *[[Orionniwwel-Koup]]*, deen aus ongeféier 2000 Stären, verdeelt iwwer nëmme ronn 20 Liichtjoer, besteet.

## Entdeckungsgeschicht
Am Joer 1610 hat de franséischen Astronom Nicolas-Claude Fabri de Peiresc säin Teleskop als éischten op dës Regioun geriicht. Hie gëllt haut als Entdecker vum Trapez. E puer Joer méi spéit, 1617 huet och de Galileo Galilei déi Regioun observéiert. Seng Observatiounen hat hien ausféierlech an engem Notizbuch ageschriwwen. Vum Trapez hat hien déi dräi hellst Komponenten A, C an D festgehalen. Hien hat vermierkt, datt vun de Komponenten A an D ongeféier eng sou hell wéi déi aner ass, an zu der Komponent C de selwechten Ofstand hätt. Weider leien d'Komponenten A an D sou no beim C, datt se dee praktesch beréieren. Domat war Theta 1 Orionis den éischte Stär, dee mat engem Teleskop an e puer Komponenten opgeléist gouf.

Am Joer 1656 huet den hollänneschen Astronom Christiaan Huygens den Orionniwwel observéiert. Duerch seng Zeechnung hat de Christiaan Huygens bis an d'19. Joerhonnert als den Entdecker vum Orionniwwel an dem Trapez gegollt. Allerdéngs hat hien - wéi schonn de Galileo Galilei virdrun - vun den eigentlechen Trapezstären, der och nëmmen dräi gesinn. 1673 huet den Abbe Jean Picard e véierte Stär am Kär vum Niwwel entdeckt. Och de Christiaan Huygens huet dee Stär am Joer 1684 gesinn an huet déi Grupp "Trapezium" genannt.

## Kuckt och

* Orion

## Um Spaweck

*  [Theta Orionis - The Trapezium)
* http://www.epsilon-lyrae.de/Doppelsterne/Trapez/ThetaOrionis.html Theta Orionis, d'Trapez am Orionniwwel
*  Chandra Observatory Uncovers Hot Stars In The Making
* *  https://web.archive.org/web/20060114101055/http://www.mpifr-bonn.mpg.de/staff/tpreibis/trapez.html
Kurt Alder

De **Kurt Alder**, gebuer den 10. Juli 1902 zu Königshütte an Uewerschlesien (haut a Polen), a gestuerwen den 20. Juni 1958, war en däitsche Cheemiker.

Hien ass zu Kiel op d'Universitéit gaangen, wou en ënner dem Otto Diels geschafft huet, a mat deem en zesummen 1950 den Nobelpräis fir Chimie krut, *fir hir Entdeckungen an d'Entwécklung vun der Dien-Synthees*“, die och Diels-Alder-Reaktioun genannt gëtt. Vun 1940 bis zu sengem Doud war e Professer op der Universitéit vu Köln.

## Liewen

De Kurt Alder ass zu Königshütte grouss ginn, bis 1922 Ostuewerschlesien, Polen zougesprach gouf. Hien ass du mat sengen Elteren iwwer Berlin op Kiel geplënnert, wou hie Chimie studéiert huet. 1936 krut hien dunn eng Plaz als Departementschef bei IG Farben zu Leverkusen. Vun 1940 un war e Professer fir Chimie op der Uni zu Köln.

## Wëssenschaftlech Aarbecht

Seng wichtegst Leeschtung war d'Entdeckungen an d'Entwécklung vun der Dien-Synthees. Ee Beispill: Reaktioun zwëscht dem Ethen an dem but-1,3-diene.

Déi Reaktioune kënnen och stereocheemesch selektiv sinn.

Bei den I.G. Farben huet hien un der Weiderentwécklung vum syntheetesche Gummi *[[Buna (Kautschuk)|Buna]]* geschafft.

## Wierker

Diels, O.; Alder, K. (1928). "Synthesen in der hydroaromatischen Reihe". Justus Liebigs Annalen der Chemie 460 (1): 98–122. DOI:10.1002/jlac.19284600106.
 
Ihde, Aaron J. (1970). "Kurt Alder". Dictionary of Scientific Biography. 1. New York: Charles Scribner's Sons. pp.&nbsp;105–106. ISBN 0-684-10114-9.

## Éierungen

Am Joer 1939 ass hien an d'Leopoldina gewielt ginn.

Den Alder krut 1950 zesumme mam Otto Diels den Nobelpräis für Chemie an hir Reaktioun krut och hiren Numm (Diels-Alder-Reaktioun).

1955 gouf hien an d'Bayeresch Akademie vun de Wëssenschaften gewielt.

1979 gouf e Krater um Mound no him benannt, den Alder-Krater.

De gréisste Sall am cheemeschen Institut vun der Uni Köln ass no him benannt.

## Kuckt och

* Lëscht vu Cheemiker

## Um Spaweck

http://www.nobelprize.org/nobel_prizes/chemistry/laureates/1950/alder-bio.html
Richard Anschütz

De **Carl Johann Philipp Noé Richard Anschütz**, gebuer den 10. Mäerz 1852 zu Darmstadt, an och do gestuerwen den 8. Januar 1937, war en däitsche Cheemiker a Professer.

Hien huet Organesch Chimie op der Uni Bonn vun 1898 bis 1922 ënnerriicht wou hien de Friedrich August Kekulé von Stradonitz ofgeléist hat. Hien huet als Éischten Anthracène a Coumarine synthetiséiert, an huet och eng detailéiert Biographie vum Schott Archibald Scott Couper verëffentlecht.

## Liewen
Hien huet vun 1870 un Naturwëssenschaften, a besonnesch Chimie, zu Darmstadt, Heidelberg an Tübingen studéiert. 1874 huet hien zu Heidelberg promovéiert an ass d'Joer drop Assistent vum Kekulé ginn. 1884 gouf hie Professer fir organesch Chimie op der Universitéit Bonn. Nom Doud vum Kekulé am Joer 1896 gouf den Anschütz den 1. Abrëll 1898 säin Nofollger op der Uni Bonn.

Hie war Chef vum Cheemeschen Institut vun der Universitéit Bonn bis 1922.

De Richard Anschütz war de Papp vum Ludwig Anschütz (1889−1954).

## Wëssenschaftlech Aarbecht

Malein-, Oxal- a Fumarsaier ware Substanzen, un deenen hie geschafft huet.

Aus der Maleinsaier huet hien als éischte Maleinsaierethylester synthetiséiert.

De Sevatian Tanatar hat duerch Oxydatioun vu Fumarsaier mat Kaliumpermanganat Dioxosaier gemaach. Den Anschütz mam Kekulé zesumme konnten noweisen datt dëse Stoff och Wäisaier ass. Herno konnt hie seng Resultater zesummefaassen an der Stereochimie vu Malein- a Fumarsaier.

## Wierker

### Als Auteur
*August Kekulé. Band 1: Leben und Wirken. Verlag Chemie, Berlin 1929
*August Kekulé. Band 2: Abhandlungen, Berichte, Kritiken, Artikel, Reden. Verlag Chemie, Berlin 1929
*Die Bedeutung der Chemie für den Weltkrieg. Cohen, Bonn 1915
*(mam Thomas Carnelly/August Friedrich Karl Himly/G. Schultz): Zur Bestimmung des Schmelzpunktes. In: Zeitschrift für Analytische Chemie. (Springer (Hrsg.)), 1. Dezember 1878, S. 468–471

### Als Editeur
*Josef Loschmidt: Konstitutions-Formeln der organischen Chemie in graphischer Darstellung. W. Engelmann, Leipzig 1913
*Viktor Richter: Chemie der Kohlenstoffverbindungen oder organische Chemie. 2 Bände, Geest & Portig, Leipzig 1949

## Éierungen
Am Joer 1887 ass hien an d'Leopoldina gewielt ginn.

1906 gouf hie vun der Universitéit Aberdeen zum Dr. jur. e.h. ernannt.

## Kuckt och

* Lëscht vu Cheemiker
## Um Spaweck
Bold (Zäitschrëft)

**Bold** ass eng lëtzebuergesch franséischsproocheg Gratiszäitschrëft, déi 2011 gegrënnt ginn ass. Hir Oplo louch 2012 bei 15.200 an 2017 bei 20.200 Exemplairen. Si gëtt vu WAT Éditions publizéiert a kënnt aachtmol am Joer eraus. D'Haaptthemen a Bold sinn Erausgoen, Akafen a Moud.

## Kuckt och
* Lëscht vun Zeitungen an Zäitschrëften zu Lëtzebuerg

## Um Spaweck
* Homepage
* Facebook
Eurovision Song Contest 1994

Den **39. Eurovision Song Contest** war den 30. Abrëll 1994 an Irland. Organiséiert gouf d'Eurovisioun dat Joer am *Point Theatre* zu Dublin. Presentateure waren d'Cynthia Ní Mhurchú an de Gerry Ryan.
 
Nei derbäikomm sinn Estland, Litauen, Polen, Rumänien, Russland, d'Slowakei an Ungarn. Am Ganzen hu 25 Länner matgemaach.

D'Belsch, Dänemark, Israel, Slowenien, Lëtzebuerg an d'Tierkei hu misse wéinst hirem Klassement am Joer virdrun eng Zwangspaus vun engem Joer maachen. Italien huet fräiwëlleg drop verzicht fir matzemaachen.

Verschidde Sänger ware scho virdru mol eng Kéier derbäi, d'Grupp Evridiki fir Zypern 1992, d'Sigga fir Island 1990 (Deel vu Stjórnin) a 1992 (Deel vun Heart 2 Heart), d'Elisabeth Andreassen fir Norwegen 1982 (Deel vu Chips, fir Schweden) an 1985 (Deel vu Bobbysocks) an d'Marie Bergman fir Schweden 1971 an 1972 (Deel vu Family Four).

D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Dublin matgedeelt ginn.

Déi éischt Plaz kruten d'Vertrieder vun Irland, de Paul Harrington an de Charlie McGettigan mat 60 Punkte Virsprong virum Edyta Górniak (Polen). Déi drëtt Plaz krut d'Grupp MeKaDo, déi fir d'Däitschland ugetruede war.

Fir Irland war et déi sechst Kéier an déi drëtt Kéier hannereneen datt et de Grand Prix gewonnen hat. Kommerziell war allerdéngs keent vun de presentéierte Lidder am erfollegräichsten, mä den Optrëtt vu Riverdance an der Paus.

Nëmmen déi éischt 18 Länner hunn dat Joer drop däerfte matmaachen, déi aner sollten 1 Joer Paus maachen.

## Plaz

## Um Spaweck

* Eurovision.tv
* Eurovision.de
* diggiloo.net
Samsa

**Samsa** oder **Samosa** ass eng Zort Paschtéit, déi meeschtens dräieckeg mä heiansdo och oval ass, a mat Gehaaktes (dacks Hämmelfleesch, mä och Rëndfleesch oder Poulet), gewierzte Gromperen, Ierbsen, Ënnen an/oder Lënse gefëllt gëtt. Et gëtt eng Abberzuel vu Rezepter vun dësem Kascht, dee wuel an Zentralasien respektiv am Indesche Subkontinent entstanen ass, mä hautdesdaags och a ganz Südasien, op der Arabescher Hallefinsel, am Mëttelmierraum, an Nord- a Südafrika an um Har vun Afrika beléift ass.

Den Deeg fir Samsa ass ni gesalzt, dacks ass et Bliederdeeg, soss einfache Broutdeeg.

An Zentralasie gëtt Samsa am Géigesaz zum Rescht vun der Welt ëmmer gebak an ni fritéiert. Nieft dem Fleesch kommen normalerweis just Ënnen dran, lokal och emol Gromperen oder Kéis, oder saisonal Kalbassen. Et ass do eng waarm Tëschemolzecht, déi a Stroossekiosken, op Maartstänn oder a klenge Cafée verkaaft gëtt, gradewéi Hamburger an den USA oder Pirojok a Russland.

## Um Spaweck
AVL-Linn 7

D**'AVL-Linn 7** ass eng Buslinn vun de Stater Bussen, déi zanter dem 20. Juli 2020 um Trajet Bouneweg, Baden-Powell - Gare - Polvermillen - Zens - Neiduerf - Kierchbierg, Poutty Stein fiert.

D'Linn 7 huet 32 Halten um Aller an der 33 um Retour. Tëscht der Gare an der Polvermille fiert se parallel mat der Linn 27 an tëscht dem Zens an dem Kierchbierg parallel mat der Linn 25. Se huet um Kierchbierg de betriblechen Terminus gemeinsam mat der Linn 12.

D'Linn 7 fiert vu méindes bis samschdes all hallef Stonn; de Fuerplang ass esou opgesat, datt um Trajet deen zesumme mat de Linne 27 oder 25 gefuer gëtt, all véierel Stonn e Bus fiert.

## Halten op der Linn 7
(*D'Nimm vun den Halte si sou uginn, wéi s'am offizielle Fuerplang publizéiert sinn*.)

## Entwécklung vun der Linn 7
Mat der selwechter Linnennummer goufe follgend Trajete gefuer:
*vum 15.02.1929 un ass d*'Linn Kräizgrënnchen* op der Streck Stad - Kräizgrënnchen - Stad gefuer; vum 01.10.1962 u gouf se als Linn 7 bezeechent.
*1971 - 1978: Gare - Stad - Kräizgrënnchen
*1978 - 1990: Gare - Stad - Kräizgrënnchen - Centre Hospitalier
*1990 - 2001: Gare - Stad - rte d'Arlon - Centre Hospitalier
*2001 - 2011: (Cloche d'or) - P+R Luxembourg / Sud - Stad - Gare - rte d'Arlon - Centre Hospitalier
*2011 - 2015: Bartreng - Märel - av. Guillaume - Stad - Kierchbierg Rehazenter
*Juni 2015 - 13. Mäerz 2016: *et gouf keng Linn mat der Nummer 7*
*14. Mäerz 2016 - 15. Juli 2018: Polvermillen, Hammerdällchen - Verluerekascht - Gare-Rocade - Gare - Stad - Kierchbierg, Rehazenter 
*16. Juli 2018 - 2. November 2019: Verluerekascht - Bouneweg - Gare - Polvermillen - Zens - Neiduerf - Kierchbierg
*3. November 2019 - 19. Juli 2020: Bouneweg, Jean-François Gangler - Gare - Polvermillen - Zens - Neiduerf - Kierchbierg

## Um Spaweck

* Linn 7 op der Säit vun der Stad Lëtzebuerg
Tandur

En **Tandur**, op Hindi तंदूर, op Urdu ‏تندور‎, béides: *tandūr*, op Tierkesch *tandır* an op Englesch *tandoor*, ass e spezielle Bakuewen aus der indescher Kichen, dee mat Holzkuel gehëtzt gëtt. E besteet aus engem groussen zylindresche Krou aus Leem, deen am Buedem versenkt oder mat enger Schicht aus Speis isoléiert ass. D'Holzkuel gëtt am Fong ugefaangen an den Uewe gëtt op d'mannst zwou Stonne virgehëtzt.

Am Tandur gëtt d'Fladenbrout Naan an Chapati gebak, andeems et un déi waarm Säitewänn gedréckt gëtt. Doriwwer eraus gi Fleeschstécker op Spiisser gestach an an den Uewe gestallt, soudatt se deen néidegen Ofstand zur Glous hunn.

## Um Spaweck
Eurovision Song Contest 1995

De **40. Eurovision Song Contest** war den 13. Mee 1995 an Irland. Organiséiert gouf d'Eurovisioun dat Joer am *Point Theatre* zu Dublin. Presentatrice war d'Mary Kennedy.
 
Am Ganzen hunn 23 Länner matgemaach.

Estland, Finnland, Litauen, Holland, Rumänien, d'Schwäiz an d'Slowakei hu misste wéinst hirem Klassement am Joer virdrun eng Zwangspaus vun engem Joer maachen. Italien a Lëtzebuerg hu fräiwëlleg drop verzicht fir matzemaachen.

Een Interpret war scho virdru mol eng Kéier dobäi, den Arzu Ece fir d'Tierkei 1989 (Deel vu Pan).

D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Dublin matgedeelt ginn.

Déi éischt Plaz kruten d'Vertrieder vun Norwegen, d'Grupp Secret Garden mat 29 Punkte Virsprong virum Anabel Conde (Spuenien). Déi drëtt Plaz krut de Jan Johansen, dee fir Schweden ugetruede war.

Fir Norwege war et déi zweet Kéier datt et de Grand Prix gewonnen hat.

## Klassement

## Um Spaweck

* Eurovision.tv
* Eurovision.de
* diggiloo.net
Osservatorio Astronomico di Suno

Den **Osservatorio Astronomico „Galileo Galilei“ di Suno** ass en astronomeschen Observatoire am Gemengendeel *Motto Zufolone* zu Suno, Provënz Novara (Italien).

E gouf vun der *Associazione provinciale astrofili novaresi* (APAN) opgebaut a goung am Joer 1985 a Betrib.

## Instrumenter
Den Haaptteleskop ass en Newton-Teleskop mat engem Spigelduerchmiesser vu 400&nbsp;mm an enger Brennwäit vun 2200&nbsp;mm. De Féierungsteleskop ass en Newton-Teleskop mat engem Spigelduerchmiesser vun 200&nbsp;mm an enger Brennwäit vun 1800&nbsp;mm. Als Siichinstrument déngt e Refrakter mat engem Lënsenduerchmiesser vun 120&nbsp;mm. Déi dräi Teleskope sinn ënner enger beweeglecher Kuppel op enger equatorialer Montéierung festgemaach. Fir Fotoe gëtt eng CCD-Kamera Starlight Xpress SXV-9H gebraucht.

## Kuckt och

## Um Spaweck